Μίτσελ Σαλγάδο

Ο **Μιγκέλ Άνχελ «Μίτσελ» Σαλγάδο Φερνάντεθ** (ισπανικά: Miguel Ángel "Míchel" Salgado Fernández) (γενν. 22 Οκτωβρίου 1975) είναι Ισπανός πρώην ποδοσφαιριστής, ο οποίος αγωνιζόταν ως δεξιός πλάγιος αμυντικός.

Είχε το παρατσούκλι *Il Due* («δύο» στα ιταλικά) και ήταν γνωστός για το μαχητικό τάκλιν και το επιθετικό του παιχνίδι. Μετά από εξαιρετικές εμφανίσεις με τη Θέλτα Βίγο, πέρασε μια ολόκληρη δεκαετία στη Ρεάλ Μαδρίτης, όπου ο πρώην συμπαίκτης του, Στιβ ΜακΜάναμαν, επιβεβαίωσε το επιθετικό του στυλ περιγράφοντάς τον ως «το πιο σκληρό άτομο στον κόσμο... έναν γνήσιο ψυχοπαθή, ακόμη και στην προπόνηση». Έπαιξε επίσης τρεις σεζόν στην Αγγλία με τη Μπλάκμπερν Ρόβερς.

Ο Σαλγάδο, ο οποίος έπαιξε 341 αγώνες στην Πριμέρα Ντιβισιόν και σημείωσε 7 γκολ, εκπροσώπησε την Εθνική Ισπανίας για οκτώ χρόνια, με την οποία έκανε 53 συμμετοχές και αγωνίστηκε στο Παγκόσμιο Κύπελλο του 2006 και στο Ευρωπαϊκό Πρωτάθλημα του 2000.

## Σταδιοδρομία σε συλλόγους

### Θέλτα Βίγο
Ο Σαλγάδο γεννήθηκε στο Ας Νέβες, στην Επαρχία της Ποντεβέδρα της Γαλικίας και ξεκίνησε την επαγγελματική του σταδιοδρομία με τη Θέλτα Βίγο, κάνοντας το ντεμπούτο του στη Πριμέρα Ντιβισιόν στις 22 Ιανουαρίου 1995, σε μια εκτός έδρας ήττα με 0–4 εναντίον της Ρεάλ Μαδρίτης. Δόθηκε δανεικός για μια σεζόν στην ΟΝ Σαλαμάνκα στη Σεγούντα Ντιβισιόν και μετά την επιστροφή του έγινε η πρώτη επιλογή στη θέση του.

Ενώ ήταν στη Θέλτα, ο Σαλγάδο ενεπλάκη σε ένα επεισόδιο με τον Ζουνίνιο Παουλίστα της Ατλέτικο Μαδρίτης τον Φεβρουάριο του 1998, όπου μετά από μια επικίνδυνη διεκδίκηση, ο Βραζιλιάνος έμεινε εκτός δράσης για έξι μήνες και έχασε το Παγκόσμιο Κύπελλο εκείνης της χρονιάς.

Ο Σαλγάδο σημείωσε 3 γκολ τη σεζόν 1998–99, βοηθώντας την ομάδα του να τερματίσει πέμπτη και να προκριθεί στο Κύπελλο ΟΥΕΦΑ 1999-2000.

### Ρεάλ Μαδρίτης
Το 1999, ο Σαλγάδο αγοράστηκε από τη Ρεάλ Μαδρίτης για 11.000.000 ευρώ, παίζοντας σε 29 αγώνες πρωταθλήματος στην πρώτη του σεζόν, ενώ βοήθησε επίσης τον σύλλογο να κερδίσει το ΟΥΕΦΑ Τσάμπιονς Λιγκ 1999-00. Ήταν βασικός παίκτης κατά τα πρώτα 7 του χρόνια, αλλά υποβιβάστηκε σε αναπληρωματικό από τον πρώην νεαρό της Σεβίλλη ΦΚ, Σέρχιο Ράμος τη σεζόν 2006–07.
αριστερά|μικρογραφία| Οι οπαδοί της Ρεάλ Μαδρίτης δείχνουν την εκτίμησή τους για τη δεκαετή υπηρεσία του Σαλγάδο στον σύλλογο
Ο Σαλγάδο μπόρεσε ακόμα να συνεισφέρει σε 16 αγώνες στον 30ο εθνικό τίτλο των *Μερένγκες*, κυρίως λόγω τραυματισμών του Πέπε, με τον Ράμος να μεταφέρεται στη θέση του κεντρικού αμυντικού. Στις δύο επόμενες σεζόν αγωνίστηκε πολύ σπάνια (μόνο 17 εμφανίσεις), αποβλήθηκε στον τελευταίο αγώνα της σεζόν 2008-09, μια ήττα με 1-2 από την Οσασούνα στις 31 Μαΐου 2009, καθώς η Μαδρίτη υπέστη την πέμπτη συνεχόμενη ήττα στο πρωτάθλημα.

Ο Σαλγάδο αποδεσμεύθηκε στις αρχές Αυγούστου του 2009, με την ομάδα να βρίσκεται ήδη στα μέσα της προετοιμασίας της σεζόν.

### Μπλάκμπερν Ρόβερς
Σε ηλικία σχεδόν 34 ετών, ο Σαλγάδο μετακόμισε στη Μπλάκμπερν Ρόβερς της Πρέμιερ Λιγκ στις 19 Αυγούστου 2009, υπογράφοντας διετές συμβόλαιο, αφού εντυπωσίασε τον προπονητή Σαμ Άλαρνταϊς σε δοκιμαστικά. Συνέχισε λέγοντας ότι ήταν χαρούμενος που θα έπαιζε για τη νέα του ομάδα, σκοπεύοντας να αποσυρθεί στο Ίγουντ Παρκ.

Ο Σαλγάδο έκανε το επίσημο ντεμπούτο του στις 12 Σεπτεμβρίου 2009, ως αλλαγή στην εντός έδρας νίκη με 3-1 εναντίον της Γουλβερχάμπτον Γουόντερερς. Στις 27 Οκτωβρίου σημείωσε το πρώτο του γκολ για τη νέα του ομάδα, σε μια με νίκη 5–2 επί της Πίτερμπορο Γιουνάιτεντ για το Λιγκ Καπ Αγγλίας.

Στις 27 Ιανουαρίου 2011, ο 35χρονος Σαλγάδο συμφώνησε σε επέκταση συμβολαίου. Ήταν η πρώτη επιλογή στα πρώτα παιχνίδια της σεζόν 2011–12, μέχρι να τραυματιστεί.

Ο προπονητής της Μπλάκμπερν, Στιβ Κιν, αποκάλυψε τον Δεκέμβριο του 2011 ότι ο Σαλγάδο παραλείπεται από την ομάδα, καθώς το συμβόλαιό του έλεγε ότι ο παίκτης δικαιούταν νέο συμβόλαιο εάν έπαιζε εννέα ακόμη αγώνες στη σεζόν, με το σύλλογο να μην μπορεί να ανταπεξέλθει σε νέου συμβόλαιο.

### Σάλας και μετέπειτα χρόνια
[μικρογραφία| Ο Σαλγάδο σε φιλανθρωπικό αγώνα στην [Τεχεράνη το 2015]]
Σε ηλικία 40 ετών, ο Σαλγάδο επανήλθε στο ποδόσφαιρο για να ενταχθεί στην ομάδα Kochi 5s στο πρωτάθλημα σάλας της Ινδίας. Αργότερα ήταν μέλος του διοικητικού συμβουλίου της Heritage Sports Holdings, στην οποία ανήκαν οι ποδοσφαιρικοί σύλλογοι Γιβραλτάρ Γιουνάιτεντ ΦΚ και ΟΝ Λος Μπάριος.

Ο Σαλγάδο αποσύρθηκε ξανά τον Απρίλιο του 2018, παίζοντα για την Ιντεπεντιέντε ντε Λα Τσορέρε σε μια ισοπαλία με 1–1 εναντίον της ΚΝ Πλάζα Αμαντόρ στα προημιτελικά του Πρωταθλήματος Παναμά. Στις 5 Φεβρουαρίου 2021, διορίστηκε τεχνικός διευθυντής της κυπριακής Πάφου ΦΚ.

## Εθνική ομάδα
Ο Σαλγάδο έκανε την πρώτη συμμετοχή του για την Ισπανία στις 5 Σεπτεμβρίου 1998, σε μια περιβόητη ήττα με 3–2 από την Κύπρο για τα προκριματικά του Ευρωπαϊκού Πρωταθλήματος του 2000. Ήταν μέλος της ομάδας στο Ευρωπαϊκό Πρωτάθλημα του 2000 και στο Παγκόσμιο Κύπελλο του 2006, όπου ήταν βασικός στην πρώτη διοργάνωση και αναπληρωματικός στη δεύτερη, πίσω από το συμπαίκτη του στη Ρεάλ Μαδρίτης, Σέρχιο Ράμος.

Λόγω τραυματισμών της τελευταίας στιγμής, ο Σαλγάδο έχασε το Παγκόσμιο Κύπελλο του 2002 και το Ευρωπαϊκό Πρωτάθλημα του 2004. Εκπροσώπησε επίσης την Εθνική Γαλικίας, στην οποία ήταν αργότερα προπονητής, μαζί με τον Φραν της Ντεπορτίβο δε Λα Κορούνια.

Στις 4 Σεπτεμβρίου 2018, ο Σαλγάδο διορίστηκε βοηθός προπονητή του Χαβιέρ Αγκίρε στην Εθνική Αιγύπτου.

## Προσωπική ζωή
Ο Σαλγάδο είναι παντρεμένος με την Μαλούλα Σανθ, κόρη του πρώην προέδρου της Ρεάλ Μαδρίτης, Λορένθο Σανθ. Είναι φανατικός λάτρης του σκακιού.

## Στατιστικά σταδιοδρομίας

### Συλλογικά

### Διεθνή

## Διακρίσεις
**Ρεάλ Μαδρίτης**

* Πριμέρα Ντιβισιόν: 2000–01, 2002–03, 2006–07, 2007–08
* Σούπερ Καπ Ισπανίας: 2001, 2003, 2008
* ΟΥΕΦΑ Τσάμπιονς Λιγκ: 1999–2000, 2001–02
* Διηπειρωτικό Κύπελλο: 2002
* ΟΥΕΦΑ Σούπερ Καπ: 2002

**Ισπανία Κ21**

* Ευρωπαϊκό Πρωτάθλημα Κ21: 1998

## Παραπομπές


## Εξωτερικοί σύνδεσμοι

* 
* 
*

Κατηγορία:Ισπανοί ποδοσφαιριστές
Κατηγορία:Γαλικιανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Θέλτα Βίγο Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΟΝ Σαλαμάνκα
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ρεάλ Μαδρίτης
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Μπλάκμπερν Ρόβερς
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ισπανοί ποδοσφαιριστές στο εξωτερικό
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Εθνικής Γαλικίας